En helt igennem enestående oplevelse, et ophold, som vi aldrig vil glemme. Yannis var behjælpelig med billeje og beskrive vejen til huset. Vi blev modtaget af hans forældre Flora og Christo, som har bygget dette fantastiske sted med kærlighed og arkitektonisk perfektionisme. Vi ankom om aftenen og fik en hjertelig velkomst, og de havde sørget for lidt aftensmad og lidt morgenmad, så vi ikke skulle ud og købe ind med det samme - dejligt. Huset er indrettet optimalt med mange fine detaljer især med fine sten, som Flora har dekoreret med. Vi blev mødt med blomster i vase, blomsterduft i skabe, Christos hjemmelavede brændevin, småkager, dejlige luftige og lyse rum og en stor skyggefuld terrasse omgivet af flotte blomster i røde nuancer og med en skøn udsigt over haven, markerne og det blå hav. Det var ikke alene et ophold men en oplevelse af gennemført kvalitet og kærlighed.